צ'אד גייבל

צ'ארלס בטס (באנגלית: Charles Betts; נולד ב-8 במרץ 1986) הידוע יותר בשם הבמה שלו, צ'אד גייבל הוא מתאבק אמריקאי, המופיע בארגון ההיאבקות WWE, בתוכנית הדגל Raw, שבה הוא אלוף הזוגות הנוכחי של Raw.

בטס השתתף כמתאבק באולימפיאדת לונדון 2012, כשבשלהי שנת 2013 הוא חתם ב-WWE ולאחר מכן נשלח לאימונים במתחם הפיתוח של NXT. בטס הופיע ב-NXT תחת שם הבמה צ'אד גייבל, כשבמהלך תקופה זו הוא היה מתאבק זוגות לצד שותפו, ג'ייסון ג'ורדן. לפני שהם זומנו לרוסטר הראשי בשנת 2016, השניים זכו באליפות הזוגות של NXT. ברוסטר הראשי, השניים זכו גם באליפות הזוגות של סמאקדאון לפני שנפרדו באמצע שנת 2017. לאחר מכן, הוא חבר לשורות המתאבק שלטון בנג'מין, לפני שגייבל הועבר למותג Raw כחלק מהסופרסטאר שייק-אפ לשנת 2018. במהלך תקופתו במותג זה, הוא הצטוות יחדיו עם בובי רוד, כשהם אף זכו באליפות הזוגות של Raw בדצמבר 2018. לאחר זכייתו בתואר זה, הוא הפך למתאבק השני (לאחר שותפו בעבר, ג'ייסון ג'ורדן) אשר החזיק באליפות הזוגות של Raw, סמאקדאון ו-NXT.

קריירת היאבקות

בטס היה אלוף בתי הספר התיכוניים של מינסוטה. הוא ניצח את ג'ורדן הולם במבחני הקבלה האולימפיים בקטגוריית 84 ק"ג. הוא העפיל לאולימפיאדת 2012, שבה הוא ניצח את קייטאני גרהאם ממיקרונזיה בסיבוב העפלה, אך הודח בסיבוב לאחר מכן על ידי פבלו שוריי מקובה.

חיים אישיים

בטס נשוי לקריסטי אוליבר מאז 19 ביוני 2011. לשניים יש ביחד שלושה ילדים.

אליפויות והישגים

 הישגים במגזין ההיאבקות Pro Wrestling Illustrated - PWI
 PWI דירג אותו במקום ה-83 מתוך 500 המתאבקים הטובים ביותר לשנת 2019

 הישגים בארגון ההיאבקות World Wrestling Entertainment - WWE
 אליפות הזוגות של Raw (פעמיים, נוכחי)  - עם בובי רוד (1) ואוטיס (1, נוכחי)
 אליפות הזוגות של סמאקדאון (פעם אחת)  - עם ג'ייסון ג'ורדן
 אליפות הזוגות של NXT (פעם אחת)  - עם ג'ייסון ג'ורדן

 הישגים במגזין ההיאבקות Wrestling Observer Newsletter - WON
 טירון השנה (2015)
 המתאבק הכי פחות מוערך (2019)
 הגימיק הגרוע ביותר (2019)  - כשורטי ג'י

קישורים חיצוניים

הערות שוליים

מתאבקים מקצוענים אמריקאים
מתאבקי ה-WWE
מתאבקי ה-NXT
אמריקאים שנולדו ב-1986